CELEX: 32012D0015
Language: lt
Date: 1324339200000
Title: 2012/15/ES: 2011 m. gruodžio 20 d. Tarybos sprendimas, kuriuo panaikinamas Tarybos sprendimas 2011/491/ES dėl Europos Sąjungos ir Maroko Karalystės protokolo, kuriuo nustatomos Europos bendrijos ir Maroko Karalystės žuvininkystės sektoriaus partnerystės susitarime numatytos žvejybos galimybės ir finansinis įnašas, pasirašymo Europos Sąjungos vardu ir laikino taikymo

10.1.2012   
            
            
               LT
            
            
               Europos Sąjungos oficialusis leidinys
            
            
               L 6/1
            
         TARYBOS SPRENDIMAS
   2011 m. gruodžio 20 d.
   kuriuo panaikinamas Tarybos sprendimas 2011/491/ES dėl Europos Sąjungos ir Maroko Karalystės protokolo, kuriuo nustatomos Europos bendrijos ir Maroko Karalystės žuvininkystės sektoriaus partnerystės susitarime numatytos žvejybos galimybės ir finansinis įnašas, pasirašymo Europos Sąjungos vardu ir laikino taikymo
   (2012/15/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnio 2 dalį kartu su 218 straipsnio 5 dalimi,
   atsižvelgdama į Europos Komisijos pasiūlymą (1),
   kadangi:
   
               (1)
            
            
               protokolas, kuriuo nustatomos Europos bendrijos ir Maroko Karalystės žuvininkystės sektoriaus partnerystės susitarime numatytos žvejybos galimybės ir finansinis įnašas (toliau – protokolas), laikinai taikomas nuo 2011 m. vasario 28 d., kaip numatyta Tarybos sprendime 2011/491/ES (2);
            
         
               (2)
            
            
               atsižvelgdamas į 2011 m. liepos 15 d. Tarybos prašymą, pateiktą remiantis Sutarties dėl Europos Sąjungos veikimo 218 straipsnio 6 dalies a punktu, 2011 m. gruodžio 14 d. Europos Parlamentas balsuodamas nusprendė nepritarti tam, kad Taryba sudarytų protokolą;
            
         
               (3)
            
            
               todėl reikia panaikinti Tarybos sprendimą 2011/491/ES ir pagal Vienos konvencijos dėl tarptautinių sutarčių teisės 25 straipsnio 2 dalį pranešti Maroko Karalystei apie protokolo laikino taikymo nutraukimą,
            
         PRIĖMĖ ŠĮ SPRENDIMĄ:
   1 straipsnis
   Tarybos sprendimas 2011/491/ES dėl Europos Sąjungos ir Maroko Karalystės protokolo, kuriuo nustatomos Europos bendrijos ir Maroko Karalystės žuvininkystės sektoriaus partnerystės susitarime numatytos žvejybos galimybės ir finansinis įnašas, pasirašymo Europos Sąjungos vardu ir laikino taikymo panaikinamas.
   2 straipsnis
   Tarybos Pirmininkas įgaliojamas paskirti asmenį (-is), įgaliotą (-us) pagal Vienos konvencijos dėl tarptautinių sutarčių teisės 25 straipsnio 2 dalį pranešti Maroko Karalystei, kad Europos Sąjunga nebeketina tapti protokolo šalimi. Toks pranešimas pateikiamas laišku.
   Laiško tekstas pateikiamas šio sprendimo priede.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.
   
      Priimta Briuselyje 2011 m. gruodžio 20 d.
      
         
            Tarybos vardu
         
         
            Pirmininkas
         
         M. DOWGIELEWICZ
      
   
   
      (1)  Dok. 18774/11 PECHE 411 – COM(2011) 939 final.
   
      (2)  OL L 202, 2011 8 5, p. 1.
   
      PRIEDAS
      Gerb. pone (-ia),
      atsižvelgdama į 2011 m. vasario 25 d. parafuotą Europos Sąjungos ir Maroko Karalystės protokolą, kuriuo nustatomos Europos bendrijos ir Maroko Karalystės žuvininkystės sektoriaus partnerystės susitarime numatytos žvejybos galimybės ir finansinis įnašas, kuriame numatytas laikinas jo taikymas, kaip susitarta protokolo 12 straipsnyje, ir kuris įsigaliojo abiem protokolo šalims jį pasirašius 2011 m. liepos 13 d.,
      Europos Sąjunga, vadovaudamasi Vienos konvencijos dėl tarptautinių sutarčių teisės 25 straipsnio 2 dalimi, praneša Maroko Karalystei, kad ji nebeketina tapti šio protokolo šalimi.
      Reiškiu Jums savo didžią pagarbą.
      
         
            Europos Sąjungos vardu
         
         K. OSTRZYNIEWSKA